સુરત જિલ્લાના માંગરોળ તાલુકાનાં કોસંબામાં રેલવે તંત્રની ઘોર બેદરકારીને કારણે જગતના તાત પર આફત આવી છે કોસંબા વિસ્તારમાં છેલ્લા ઘણા સમય થી રેલવે વિભાગ દ્વારા કોરિડોરનું કામ ચાલી રહ્યું છે ત્યારે રેલવે કોરિડોરની કામગીરીમાં બેદરકારીના કારણે ખેડૂતોના ખેતરોમાં વરસાદી પાણી ભરાયા છે રેલવે તંત્ર દ્વારા કોરિડોરની બાજુનો કાશ બંધ કરી દેતા વરસાદી પાણી ખેડૂતોના ખેતરમાં ઘુસ્યા છે વરસાદી પાણીનો નિકાલ નહીં થતા આ પરિસ્થિતિનું નિર્માણ થવા પામ્યું છે રેલવે વિભાગ દ્વારા અગમચેતીના ભાગરૂપે કોઈ પણ પ્રકારની કામગીરી નહીં કરાતાં ખેડૂતોમાં ભારે રોષ વ્યાપી જવા પામ્યો છે હાલ તો રેલવે તંત્રની બેદરકારીને કારણે ખેડૂતોના શેરડી, શાકભાજી, જેવા પાકોને નુકશાન થયું છે ખેડૂતોને ભારે નુકશાન પહોંચતા જગતના તાતની હાલત કફોડી બની છે ખેડૂતો દ્વારા આ અંગે રેલવે વિભાગને વારંવાર રજુઆત કરવામાં આવી છે પરંતુ રેલવે વિભાગના નિંદ્રાહીન અધિકારીઓના કાને આ ગંભીર રજુઆત નહીં સાંભળતા હાલ ખેડૂતો હાલ બેહાલ થયાં છે ખેડૂતોની માંગ છે સત્વરે વરસાદી પાણીનો નિકાલ કરવામાં આવે જો રેલવે વિભાગ દ્વારા કોઈ પણ પ્રકારની કામગીરી કરવામાં નહીં આવે ખેડૂતોએ આંદોલન કરવાની પણ ચીમકી ઉચ્ચારી છે